ประกาศคณะกรรมการวิชาชีพสาขารังสีเทคนิคประกาศคณะกรรมการวิชาชีพสาขารังสีเทคนิคเรื่องสมรรถนะและมาตรฐานวิชาชีพสำหรับผู้ประกอบโรคศิลปะสาขารังสีเทคนิคพ.ศ. ๒๕๕๑ อาศัยอำนาจตามความในมาตรา๒๓ แห่งพระราชบัญญัติการประกอบโรคศิลปะ พ.ศ. ๒๕๔๒ ประกอบกับมาตรา ๑๑แห่งพระราชกฤษฎีกากำหนดให้สาขารังสีเทคนิคเป็นสาขาการประกอบโรคศิลปะตามพระราชบัญญัติการประกอบโรคศิลปะพ.ศ. ๒๕๔๒ พ.ศ. ๒๕๔๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบมาตรา ๓๓ มาตรา ๔๑ มาตรา ๔๓ และมาตรา ๔๕ของรัฐธรรมนูญแห่งราชอาณาจักรไทย คณะกรรมการวิชาชีพสาขารังสีเทคนิค จึงออกประกาศไว้ดังต่อไปนี้ข้อ ๑ในประกาศนี้ผู้ประกอบโรคศิลปะสาขารังสีเทคนิค หมายถึงผู้ที่ได้ขึ้นทะเบียนและรับใบอนุญาตเป็นผู้ประกอบโรคศิลปะสาขารังสีเทคนิคข้อ ๒สมรรถนะและมาตรฐานวิชาชีพสำหรับผู้ประกอบโรคศิลปะสาขารังสีเทคนิคประกอบด้วยมาตรฐานหลัก๓ มาตรฐาน คือ๑)ความเป็นวิชาชีพและความรับผิดชอบ๒)ความรู้ ความเข้าใจ และทักษะ๓)ทักษะที่จำเป็นในการให้บริการในแต่ละมาตรฐานประกอบด้วยสมรรถนะและมาตรฐานการปฏิบัติที่ใช้ร่วมกันสำหรับผู้ประกอบโรคศิลปะสาขารังสีเทคนิคที่ปฏิบัติงานทั้ง๓ ด้าน คือ รังสีวินิจฉัย รังสีรักษา และเวชศาสตร์นิวเคลียร์หรือใช้เฉพาะด้านใดด้านหนึ่งมาตรฐาน ๑ความเป็นวิชาชีพและความรับผิดชอบ ข้อ ๓ผู้ประกอบโรคศิลปะสาขารังสีเทคนิคต้องมีความเป็นวิชาชีพและตรวจสอบได้ดังนี้๑)ปฏิบัติงานภายใต้กฎ ระเบียบ และจรรยาบรรณวิชาชีพก)เข้าใจกฎหมาย ระเบียบ ประกาศต่าง ๆ ที่กำหนดและให้ผู้ประกอบโรคศิลปะสาขารังสีเทคนิคถือปฏิบัติข)เข้าใจถึงข้อบังคับ ระเบียบปฏิบัติ และข้อแนะนำที่เป็นสากลค)เข้าใจในเรื่องสิทธิของผู้ป่วย และศักดิ์ศรีความเป็นมนุษย์รวมถึงบทบาทของตนในการบริการทางรังสีวินิจฉัย รังสีรักษา และเวชศาสตร์นิวเคลียร์๒)ปฏิบัติงานโดยเสมอภาค ไม่เลือกชั้นวรรณะ๓)รักษาความลับของผู้ป่วย๔)ร่วมจัดทำคำยินยอมของผู้ป่วยก่อนการตรวจทางรังสีที่จำเป็น๕)รู้ถึงข้อจำกัดในการให้บริการก)สามารถประเมินสถานการณ์ ลักษณะและระดับความรุนแรงของปัญหาและปรึกษาผู้รู้และมีประสบการณ์มากกว่าเพื่อแก้ปัญหานั้นข)สามารถประเมินวิธีแก้ปัญหาต่าง ๆ ได้๖)สามารถบริหารจัดการภาระงานของตนเองได้อย่างมีประสิทธิภาพ๗)ฝึกฝนตนเองให้มีความรู้และทักษะอย่างสม่ำเสมอ๘)เข้าใจถึงความจำเป็นในการพัฒนาความก้าวหน้าทางวิชาชีพ๙)แสดงตนว่าเป็นผู้ประกอบโรคศิลปะสาขารังสีเทคนิคในสถานที่ปฏิบัติงานข้อ ๔ผู้ประกอบโรคศิลปะสาขารังสีเทคนิคต้องมีความสัมพันธ์และความรับผิดชอบต่อผู้ร่วมงานและผู้รับบริการดังนี้๑)รู้ถึงขอบเขตวิชาชีพและขอบเขตการให้บริการของตนเอง๒)ปฏิบัติงานร่วมกับผู้ร่วมวิชาชีพ ผู้ประกอบวิชาชีพอื่นที่เกี่ยวข้อง ผู้ป่วยญาติผู้ป่วย และผู้รับบริการอื่นได้ก)ปฏิบัติงานร่วมกับสหสาขาวิชาชีพอย่างมีประสิทธิภาพข)แนะนำความเห็นทางวิชาชีพแก่ผู้ร่วมงานค)เข้าใจถึงความจำเป็นในการนัดหมาย การเตรียมผู้ป่วย และการให้คำแนะนำในการตรวจแก่ผู้ป่วยผู้รับบริการ และผู้เกี่ยวข้อง เพื่อการวางแผน ประเมินการวินิจฉัย และการรักษาง)แปลผลข้อมูลที่ได้จากผู้ประกอบวิชาชีพอื่นเพื่อเพิ่มประสิทธิภาพการปฏิบัติและปรับปริมาณรังสีให้น้อยที่สุดเท่าที่ปฏิบัติได้๓)แสดงทักษะการสื่อสารได้อย่างเหมาะสมและมีประสิทธิภาพ ในการให้ข้อมูล คำแนะนำและข้อคิดเห็นด้านวิชาชีพ แก่ผู้ร่วมงาน ผู้ป่วย ญาติผู้ป่วย และผู้รับบริการก)เข้าใจถึงทักษะการสื่อสารที่มีผลต่อการประเมินผู้ป่วยและสามารถใช้ทักษะการสื่อสารได้อย่างเหมาะสมตามอายุ การศึกษาและสภาพร่างกายและจิตใจข)เข้าใจถึงการแสดงกริยาท่าทางและอื่น ๆที่เป็นการสื่อสารที่มิใช่การพูดซึ่งอาจมีผลกระทบทางศาสนา วัฒนธรรมความเชื่อส่วนบุคคล และเศรษฐสถานะค)เข้าใจถึงความสำคัญที่ต้องให้ข้อมูลที่จำเป็นแก่ผู้ป่วย และผู้รับบริการเพื่อการตัดสินใจในการรับบริการ๔)เข้าใจถึงความต้องการการสื่อสารที่มีประสิทธิภาพตลอดระยะเวลาที่ให้บริการดูแลผู้ป่วยผู้รับบริการ หรือผู้ใช้บริการก)เข้าใจถึงความจำเป็นที่ต้องให้ผู้ป่วยมีส่วนร่วมในการตัดสินใจในกระบวนการที่เกี่ยวข้องกับการรักษาด้วยรังสีหรือการตรวจวินิจฉัยด้วยรังสีข)ใช้การสื่อสารเพื่อทำความเข้าใจกับผู้ป่วย ผู้รับบริการและผู้ใช้บริการให้เกิดการมีส่วนร่วมมาตรฐาน ๒ความรู้ ความเข้าใจและทักษะ ข้อ ๕ภายใต้ปรัชญาว่าด้วยการเรียนรู้ตลอดชีวิตผู้ประกอบโรคศิลปะสาขารังสีเทคนิคต้องเรียนรู้และประยุกต์ใช้ความรู้ที่เกี่ยวข้องเพื่อให้มั่นใจได้ว่าผู้รับบริการได้รับการปฏิบัติอย่างมีคุณภาพ ดังนี้๑)มีความรู้ทางชีววิทยา ฟิสิกส์ สังคมวิทยา จิตวิทยาและคลินิกที่เกี่ยวข้องกับวิชาชีพ รังสีเทคนิค ได้แก่ก)มีความเข้าใจเกี่ยวกับลักษณะโครงสร้างและการทำงานของระบบต่าง ๆ ในร่างกายมนุษย์ที่เกี่ยวข้องกับการปฏิบัติงานในวิชาชีพรังสีเทคนิครวมทั้งมีความรู้เกี่ยวกับเรื่องสุขภาพ โรค ความผิดปกติและความบกพร่องของอวัยวะและการทำงานข)รู้หลักการฟิสิกส์ของการกำเนิดรังสี อันตรกิริยาทางรังสี การวัด การคำนวณและการประยุกต์ใช้รังสี รวมถึงการป้องกันอันตรายจากรังสีที่ใช้ในการวินิจฉัยและรักษาโรคค)เข้าใจหลักการทางชีวรังสี กลไกของการเกิดโรคและพยาธิสภาพที่สัมพันธ์กับการปฏิบัติงานทางรังสีง)ประยุกต์ใช้ศาสตร์ต่าง ๆ ในการปฏิบัติงานทางรังสีและการวิจัยจ)เข้าใจการบริหารความเสี่ยงที่เกี่ยวกับการใช้รังสีในการวินิจฉัยและการรักษาโรคฉ)เข้าใจ ขีดความสามารถ การประยุกต์และข้อจำกัดของการใช้งานเครื่องมือทางรังสีวินิจฉัย รังสีรักษาและเวชศาสตร์นิวเคลียร์ช)มีความรู้ทางเภสัชวิทยาของยาที่ใช้ในการถ่ายภาพความรู้การบริหารยาที่เกี่ยวข้องและในการรักษาทางรังสีซ)บอกถึงคุณลักษณะและประเมินคุณภาพของภาพรังสีได้ฌ)เข้าใจถึงบทบาทของรังสีเทคนิคในการสร้างเสริมสุขภาพและการป้องกันโรคญ)รู้ถึงบทบาทของวิชาชีพอื่นที่เกี่ยวข้องและสามารถทำงานร่วมกับวิชาชีพอื่นที่เกี่ยวข้องได้ฎ)เข้าใจจรรยาบรรณ และกฎหมายของงานวิจัยที่มีผลต่อการปฏิบัติงานในวิชาชีพฏ)รู้ถึงแนวคิดและหลักการที่เกี่ยวข้องในการปฏิบัติงานในงานรังสีวินิจฉัย รังสีรักษาและเวชศาสตร์นิวเคลียร์ฐ)ปฏิบัติงานโดยตระหนักถึงสิทธิผู้ป่วยและให้ข้อมูลที่เกี่ยวกับขั้นตอนการตรวจวินิจฉัย หรือรักษาแก่ผู้ป่วยและญาติอย่างถูกต้องและเหมาะสมฑ)เข้าใจหลักการและวิธีการป้องกันอันตรายจากรังสีสำหรับตนเอง ผู้รับบริการ และผู้เกี่ยวข้องฒ)ใช้อุปกรณ์การป้องกันอันตรายจากรังสีได้อย่างเหมาะสม เพื่อให้เกิดความปลอดภัยมีประสิทธิภาพ อย่างมีวิจารณญาณณ)เข้าใจถึงกระบวนการประกันคุณภาพงานในด้านรังสีวนิจฉัย รังสีรักษา และเวชศาสตร์นิวเคลียร์ด)เข้าใจหลักการและวิธีการวัดปริมาณรังสี และการคำนวณปริมาณรังสีขั้นพื้นฐานต)รู้ข้อบ่งชี้ในการตรวจ๒)ผู้ประกอบโรคศิลปะสาขารังสีเทคนิคในด้านรังสีวินิจฉัย ต้องมีความสามารถดังนี้ก)สังเกตสัญญาณ อาการ และการบาดเจ็บของผู้ป่วยที่เข้ารับบริการทางรังสีวินิจฉัยข)รู้โครงสร้างและการทำงานของร่างกายทั้งในสภาวะปกติ เป็นโรค และการบาดเจ็บโดยเฉพาะอย่างยิ่ง ระบบกระดูกและกล้ามเนื้อ อวัยวะเนื้อเยื่อ กายวิภาคศาสตร์และภาพตัดขวางของศีรษะและลำตัว ระบบหลอดเลือดและหัวใจ ระบบทางเดินหายใจระบบขับถ่ายปัสสาวะและอวัยวะสืบพันธุ์ ระบบทางเดินอาหาร ระบบประสาท และต่อมไร้ท่อค)บอกความแตกต่างของความผิดปกติของส่วนต่าง ๆ ที่ปรากฏของภาพรังสีง)ทำประกันคุณภาพตามบทบาทของรังสีเทคนิคจ)รู้หลักการเกิดภาพ และการสร้างภาพทางรังสีวินิจฉัยฉ)เข้าใจวิธีการป้องกันอันตรายจากรังสีในด้านรังสีวินิจฉัยทั้งแก่ตนเอง ผู้ป่วย และผู้เกี่ยวข้อง๓)ผู้ประกอบโรคศิลปะสาขารังสีเทคนิคในด้านรังสีรักษา ต้องมีความสามารถดังนี้ก)รู้ถึงศาสตร์ทางชีวเคมีของรังสี และพยาธิสรีรวิทยาทางรังสีข)รู้ถึงโครงสร้างและการทำงานของร่างกายมนุษย์ ในภาวะปกติและภาวะที่มีโรค โดยเฉพาะอย่างยิ่งกายวิภาคศาสตร์ และภาพตัดขวางของศีรษะและลำตัว เนื้อเยื่อวิทยา โลหิตวิทยาระบบน้ำเหลือง และระบบภูมิคุ้มกันค)รู้กระบวนการวินิจฉัย การตรวจวินิจฉัยและอาการผิดปกติทางสรีรวิทยาของผู้ป่วยที่เข้ารับบริการทางรังสีรักษาง)เข้าใจมะเร็งวิทยา พยาธิสรีรวิทยาของก้อนทูมและมะเร็งระบาดวิทยาสาเหตุของการเกิดและการรักษาโรคจ)รู้ถึงกระบวนการสอบเทียบมาตรฐานปริมาณรังสี และการคำนวณปริมาณรังสีขั้นพื้นฐานฉ)ประดิษฐ์อุปกรณ์ร่วมในการฉายรังสีได้ช)ทำการประกันคุณภาพตามบทบาทของรังสีเทคนิคซ)เข้าใจการป้องกันอันตรายจากรังสีในด้านรังสีรักษาทั้งแก่ตนเอง ผู้ป่วยและผู้เกี่ยวข้อง๔)ผู้ประกอบโรคศิลปะสาขารังสีเทคนิคในด้านเวชศาสตร์นิวเคลียร์ต้องมีความสามารถดังนี้ก)สังเกตสัญญาณ อาการและการบาดเจ็บของผู้ป่วยที่เข้ารับบริการการตรวจวินิจฉัยและรักษาทางเวชศาสตร์นิวเคลียร์ข)รู้โครงสร้าง และการทำงานของร่างกายทั้งในสภาวะปกติ เป็นโรค และการบาดเจ็บโดยเฉพาะอย่างยิ่ง ระบบกระดูกและกล้ามเนื้อ อวัยวะเนื้อเยื่อ กายวิภาคศาสตร์และภาพตัดขวางของศีรษะและลำตัว ระบบหลอดเลือดหัวใจ ระบบทางเดินหายใจระบบขับถ่ายปัสสาวะและอวัยวะสืบพันธุ์ ระบบทางเดินอาหาร ระบบประสาท และต่อมไร้ท่อค)รู้ถึงหลักการทางฟิสิกส์ของการเกิดภาพเวชศาสตร์นิวเคลียร์ง)รู้ถึงกระบวนการผลิต การติดฉลาก และการเลือกใช้เภสัชรังสีเพื่อการวินิจฉัยและรักษาทางเวชศาสตร์นิวเคลียร์จ)สามารถทำการประกันคุณภาพตามบทบาทของรังสีเทคนิคฉ)เข้าใจการป้องกันอันตรายจากรังสีในด้านเวชศาสตร์นิวเคลียร์ทั้งแก่ตนเอง ผู้ป่วย และผู้เกี่ยวข้องช)เข้าใจหลักการและการจัดการกากกัมมันตรังสีอย่างถูกต้อง๕)รู้การนำและการถ่ายทอดหลักการทางวิชาชีพเข้าสู่การปฏิบัติ และรู้การเลือกใช้และดัดแปลงวิธีการเหล่านี้ให้เหมาะสมกับผู้ป่วยในแต่ละราย๖)เข้าใจถึงความจำเป็น และสามารถทำให้เกิดการบริการที่มีความปลอดภัยดังนี้ก)รู้ถึงกฎ ระเบียบ และข้อบังคับต่าง ๆที่เกี่ยวข้องกับเรื่องความปลอดภัยในการให้บริการ ที่ต้องทำขณะปฏิบัติงานข)ปฏิบัติงานอย่างปลอดภัย รวมทั้งสามารถเลือกวิธีควบคุมอันตรายและการจัดการความเสี่ยงที่ถูกต้องค)เลือกวิธีและใช้อุปกรณ์ป้องกันรังสีเฉพาะบุคคลได้อย่างถูกต้องง)สร้างสภาวะแวดล้อมที่ทำให้มีความปลอดภัยในการให้บริการซึ่งจะช่วยลดความเสี่ยงที่อาจเกิดกับผู้ป่วย ผู้รับบริการอื่น และผู้ปฏิบัติงานรวมทั้งการใช้วิธีปฏิบัติในการควบคุมการติดเชื้อและการควบคุมสิ่งที่ก่อให้เกิดอันตรายต่าง ๆจ)เข้าใจถึงความจำเป็นที่ต้องประกันความปลอดภัยทางรังสีแก่ทุกคนตลอดเวลาฉ)รู้หลักการและการใช้ที่ถูกต้องในเรื่อง การทำลายเชื้อวิธีการทำให้ปราศจากเชื้อและการกำจัดการปนเปื้อนอย่างถูกต้องช)รู้หลักการเรื่องการจัดการการกำจัดกากรังสีและการปนเปื้อนทางรังสีที่ถูกต้องซ)ประยุกต์เทคนิคการเคลื่อนย้ายและการจัดการผู้ป่วยฌ)รู้กระบวนการช่วยชีวิตเบื้องต้น และการประสานกับหน่วยฉุกเฉินมาตรฐาน ๓ทักษะที่จำเป็นในการให้บริการ ข้อ ๖ผู้ประกอบโรคศิลปะสาขารังสีเทคนิคต้องมีความสามารถในการจัดการข้อมูลการให้บริการดังนี้๑)ใช้วิธีการที่เหมาะสมในการเก็บข้อมูล รวมถึงประวัติ ภาพรังสีและผลการวินิจฉัยโรคของผู้ป่วย๒)ดำเนินการหรือจัดการผลการวินิจฉัยหรือการรักษาได้เหมาะสม๓)ใช้วิธีการและเครื่องมือที่ถูกต้อง เหมาะสม ในการกำหนดเทคนิค การสังเกตการณ์และการดูแลผู้ป่วย ทั้งก่อน ระหว่างและหลังการตรวจวินิจฉัยหรือการรักษาวิเคราะห์และประเมินข้อมูลที่เก็บได้ข้อ ๗ผู้ประกอบโรคศิลปะสาขารังสีเทคนิคต้องมีความสามารถในการจัดการเพื่อสนองต่อการบริการดังนี้๑)ใช้ทักษะการวิจัย การใช้เหตุผลและการแก้ปัญหา ในการปฏิบัติอย่างเหมาะสมก)ใช้วิธีวิจัยเพื่อประเมินและพัฒนาการปฏิบัติงานอย่างเป็นระบบข)ใช้หลักฐานเชิงประจักษ์ การประเมินและตรวจสอบอย่างเป็นระบบค)แสดงหลักการและแก้ปัญหาเชิงระบบได้ง)วิเคราะห์ข้อมูลและผลการวิจัยได้๒)นำความรู้และทักษะมาใช้ในการตัดสินใจได้อย่างเหมาะสมก)ปรับเปลี่ยนวิธีการทางเทคนิคตามความเหมาะสมกับการพัฒนาทางเทคโนโลยีที่เกิดขึ้นข)แสดงทักษะการใช้เทคโนโลยีสารสนเทศกับการบริการได้เหมาะสมค)จัดการความเสี่ยงในการให้ปริมาณรังสีแก่ผู้ป่วยและบุคคลทั่วไป๓)ปรับวิธีปฏิบัติ การจัดการ และการบริหารเวลาได้ถูกต้องเหมาะสมตามความแตกต่างกันของผู้รับบริการ๔)ปฏิบัติและกำกับกระบวนการปฏิบัติเพื่อการวินิจฉัย การรักษาการจัดการความเสี่ยงได้อย่างมีทักษะและปลอดภัยก)เข้าใจหลักการจัดการความเสี่ยงทั้งแก่ผู้ป่วย ผู้รับบริการและผู้ปฏิบัติงานข)แก้ปัญหาเฉพาะหน้าที่เกิดขึ้นได้ค)ระบุตัวบ่งชี้ความถูกต้องของตัวผู้ป่วยก่อนให้การตรวจและรักษาง)ตระหนักถึงความจำเป็นในการเฝ้าระวังผู้ป่วยการเตรียมความพร้อมของเครื่องมือและอุปกรณ์ช่วยชีวิตเพื่อป้องกันความเสี่ยงที่อาจเกิดขึ้นจ)ใช้เครื่องมือได้อย่างถูกต้อง เหมาะสมฉ)มีการตรวจสอบอุปกรณ์ และเครื่องมือให้มีความพร้อมใช้งานอยู่เสมอ๕)ผู้ประกอบโรคศิลปะสาขารังสีเทคนิคในด้านรังสีวินิจฉัย ต้องมีความสามารถดังนี้ก)ปฏิบัติการถ่ายภาพรังสีทั่วไป และถ่ายภาพผู้ป่วยฉุกเฉินได้อย่างเหมาะสมข)ปฏิบัติการถ่ายภาพการตรวจพิเศษด้วยสารทึบรังสีเบื้องต้นได้ค)ช่วยและจัดการในการตรวจพิเศษที่ซับซ้อนที่ใช้สารทึบรังสีด้วยเครื่องส่องตรวจทางรังสีง)ปฏิบัติการตรวจ และควบคุมเครื่องเอกซเรย์คอมพิวเตอร์จ)ตั้งองค์ประกอบและบันทึกภาพได้ถูกต้องและเหมาะสม๖)ผู้ประกอบโรคศิลปะสาขารังสีเทคนิคในด้านรังสีรักษา ต้องมีความสามารถดังนี้ก)พิจารณาและแปลผลการสั่งการรักษาได้ถูกต้องข)จัดเตรียมอุปกรณ์ประกอบการฉายรังสีค)ปฏิบัติการใช้เครื่องจำลองการรักษาเพื่อกำหนดตำแหน่งการรักษาตามที่กำหนดได้อย่างถูกต้องแม่นยำ และปลอดภัยง)ให้ปริมาณรังสีและตรวจสอบขอบเขตการรักษาได้ถูกต้องตามแผนการรักษา๗)ผู้ประกอบโรคศิลปะสาขารังสีเทคนิคในด้านเวชศาสตร์นิวเคลียร์ต้องมีความสามารถดังนี้ก)ปฏิบัติการด้านเทคนิคการตรวจวินิจฉัยและรักษาได้อย่างถูกต้องและเหมาะสมข)ตั้งองค์ประกอบการถ่ายภาพได้ถูกต้องและเหมาะสมค)ประมวลผลข้อมูลขั้นพื้นฐานเพื่อการพยากรณ์โรคได้ถูกต้องและเหมาะสม๘)ผู้ประกอบโรคศิลปะสาขารังสีเทคนิค สามารถบริหารจัดการข้อมูลได้ถูกต้องอย่างสม่ำเสมอ ดังนี้ก)บันทึกข้อมูลที่ถูกต้อง รวมถึงการใช้ข้อมูลทางคลินิกอื่น ๆ ตามแนวทางที่กำหนดข)ใช้คำนิยามศัพท์ทางเทคนิคที่เป็นสากลค)ประยุกต์ใช้ระบบที่ถูกต้องในการบ่งชี้ แฟ้มข้อมูลผู้ป่วยภาพรังสีผลการตรวจทางรังสีและเอกสารอื่นที่เกี่ยวข้องกับการตรวจวินิจฉัยและการรักษาด้วยรังสีง)คำนึงถึงความเสี่ยงและความผิดพลาดที่อาจเกิดขึ้นได้จากการเก็บบันทึกข้อ ๘ผู้ประกอบโรคศิลปะสาขารังสีเทคนิคต้องมีความสามารถในการประเมินผลกระทบต่อการบริการดังนี้๑)ติดตาม ทบทวน และประเมิน ประสิทธิผลของกิจกรรมที่ได้ปฏิบัติและปรับปรุงได้อย่างสอดคล้องก)เก็บข้อมูลทั้งเชิงปริมาณและเชิงคุณภาพ เพื่อช่วยในการประเมินความพึงพอใจการตอบสนองความต้องการ และการตอบรับของผู้ป่วย ผู้รับบริการ และผู้ปฏิบัติงานข)ติดตามและประเมินคุณภาพการให้บริการ และการเก็บข้อมูลเพื่อการประกันและพัฒนาคุณภาพค)ตัดสินใจอย่างมีเหตุผล ในการเลือก ปรับ หรือระงับการปฏิบัติหรือกระบวนการให้บริการนั้น และบันทึกการตัดสินใจพร้อมเหตุผลง)เข้าใจถึงผลลัพธ์ที่อาจไม่เป็นไปตามความคาดหวังเสมอไปแต่ยังมีความจำเป็นสำหรับผู้ป่วยหรือผู้รับบริการ๒)ตรวจสอบ ประเมิน และทบทวน กระบวนการการปฏิบัติก)เข้าใจหลักการควบคุมคุณภาพและการประกันคุณภาพและร่วมในกิจกรรมการประกันคุณภาพอย่างต่อเนื่องข)เข้าใจบทบาทการตรวจสอบและทบทวนการบริหารคุณภาพ ควบคุมคุณภาพและการประกันคุณภาพและการวัดผลลัพธ์การดำเนินงานที่เหมาะสมค)ประเมินคุณภาพอย่างสม่ำเสมอเพื่อมุ่งสู่การพัฒนาอย่างต่อเนื่องง)เข้าใจถึงคุณค่าการสะท้อนผลการปฏิบัติงานทางคลินิก และความจำเป็นที่ต้องบันทึกผลลัพธ์ที่เกิดขึ้นจ)เข้าใจถึงคุณค่าของการปรึกษาเฉพาะเรื่องร่วมกัน หรือวิธีการอื่นในทำนองเดียวกันข้อ ๙[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๕สิงหาคม พ.ศ. ๒๕๕๑จิตต์ชัย สุริยะไชยากรประธานกรรมการวิชาชีพสาขารังสีเทคนิคปริยานุช/จัดทำ๒๗ พฤศจิกายน ๒๕๕๑โชติกานต์/ปรับปรุง๑๔ พฤศจิกายน ๒๕๕๙[๑] ราชกิจจานุเบกษาเล่ม ๑๒๕/ตอนพิเศษ ๑๗๙ ง/หน้า ๑๗/๒๔ พฤศจิกายน ๒๕๕๑